Gar tamawtt: Allus n tugna akked umsadaɣ, i snat d tugniwin n uɣanib yeqqnen ɣer lebni n uḍris, maca mi i negga tasleḍt-nteɣ, nessaweḍ ad negzu belli yella umgired gar-asent anda amsadaɣ yeqqnen ɣer unamek ireṣṣa ɣef yinemgalen d yiknawen, ma yella d amsadaɣ deg talɣa ireṣṣa ɣef tuɣalin n yiwet n tɣessa tasdasant n waffiren. Ma yella d allus n tugna, ur yeqqin ara ɣer tɣessa d uzenziɣ n tefyar maca d tugna i ijemɛen gar yiwen neɣ ugar n wawalen yesɛan neɣ ittekkin ɣer yiwen n unamek, tettales-d yiwet n tugna. Akka dɣa ma neddem-d awalen-nni i dnefka yakan “ameḥbus-nni” akked “wuruz”, ad naf belli mmalen-d yiwen n tugna.